SPRÁVA ZO ZAHRANIČNEJ PRACOVNEJ CESTY
41/2015
1.  Účastník ZPC:
Viera Petrášová, JUDr., Národný kontaktný bod, CVTI SR Lamačská cesta 8/A, 811 04 Bratislava, Národný kontaktný bod, AJ
2.  Zahraničná pracovná cesta:
Belgicko, Brusel, 20.2.2015, Albert Borshette building, meeting room 4a
Priebeh cesty: prekročenie Slovensko- Rakúskych hraníc 19.2.2015 o 12:00
	           prekročenie Rakúsko- Slovenských hraníc 20.2.2015 o 23:30
3.  Rámcový program pobytu:
20.2.2015 – Piate zasadnutie programového výboru H2020 – MSP a Prístup k rizikovému financovaniu, Albert Borshette budova, Brusel, Belgicko
4.  Stručný priebeh rokovaní, resp.  študijného pobytu:
Agenda
20.2. - Piate zasadnutie programového výboru H2020 – MSP a Prístup k financovaniu
Welcome and introduction
Approval of draft agenda
Approval of draft minutes of 11 Nov. and 17 Dec. meetings
State of play and outlook
Access to Risk Finance
Latest news on roll-out of InnovFin products
Update of work-programme 2015
Investment Plan: state of play
Innovation in SMEs
Update of work-programme 2015
Report on implementation of innosup actions in 2014
WP 2016-2017
Innovation in SMEs
Work-programme 2016-2017: information/exchange of views
SME Instrument call 
Core actions under 'Innovation in SMEs'
Access to Risk Finance
Work-programme 2016-2017: Information/exchange of views
A.O.B.
Agenda of next meeting on 11 May
Dates of the two meetings in second half of 2015

Dňa 20.2.2015 sa uskutočnilo piate zasadnutie programového výboru pre oblasť MSP a Prístup k financovaniu. Zasadnutie začalo prezentáciou súčasného stavu oblasti ,,Prístup k financovaniu”, EK ústne vymenovala spoločnosti, ktoré sa doteraz venujú produktu ,,Advisory InnovFin” a zároveň sa výbor zaoberal definíciou finančných sprostredkovateľov. Viac informácií je možné nájsť na tomto odkaze: http://europa.eu/youreurope/business/funding-grants/access-to-finance/. Európska komisia zdôraznila, že produkty ,,Prístupu k financovaniu” boli veľmi pozitívne vnímané najmä u tzv. ,,midcaps” (podniky do 499 zamestnancov). Finanční sprostredkovatelia môžu byť aj nebankové subjekty, musia mať povolenie poskytovať pôžičky. EIF požaduje, aby takáto inštitúcia mohla zhodnotiť riziko investovania. Riziko návratnosti tohto rizikového financovania bolo posudzované od začiatku v spolupráci s EIB a EIF, Európska komisia dokáže predvídať návratnosť len podľa predchádzajúceho obdobia. EK sľúbila prezentovať tieto výsledky len na ďalšom zasadnutí. Španielsko požaduje viac informácií o stave technológií a pripravenosti investovania do inovatívnych riešení. Má EK hodnotiace kritéria na to čo znamená rizikové financovanie. Izrael zdôraznilo, že nie každý je členom COSME a EEN siete a preto nedostáva všetky informácie. 
Ďalším bodom programu boli zmeny a doplnenia pracovného programu na rok 2015, najmä s ohľadom na zmeny v rozpočte SME Instrument – Klimatické zmeny, ktorý sa zmenšil a finančné prostriedky boli prerozdelené do ostatných výziev. Ďalšou zmenou v rozpočte 2015 znamená aj osobitná časť venovaná konferencii v Lotyšsku pod záštitou predsedníctva, ktorá predstaví ďalšiu časť v oblasti ,,Prístup k rizikovému financovaniu“.
V novembri 2014 bola zverejnená tlačová správa k Junkerovmu plánu, aká časť rozpočtu bude venovaná midcaps a MSP (2,5 miliárd EUR). Čo sa týka typov produktov, nie je zatiaľ nič stanovené. EK zatiaľ nemôže bližšie o týchto výzvach informovať. 
S ohľadom na pracovný program 2016/2017, rozpočet ešte nie je pripravený. Európska komisia sa viac zaoberala hodnotením výziev, ktoré mali konečný termín v apríli 2014 INNOSUP projekty. Zástupcovia jednotlivých krajín vyjadrili pochybnosti o opakovaní niektorých výziev a vyhlasovaní vôbec niektorých. Vzhľadom k tomu, že ide o podporu klustrov a poradenských spoločností, nie je vždy jasné ako sa očakávaný dopad prejaví v praxi a či existujú ex post hodnotenia predchádzajúcich projektov. Európska komisia vyjadrila nesúhlas s takýmito tvrdeniami a to v tom, že výzvy sú určené pre agentúry podporujúce podnikanie. 
SME Instrument, hodnotenie projektov až po skončení priebežného termínu, nie je možné podľa finančného nariadenia, kvôli tomu, že finančné nariadenie jednoznačne stanovuje, že pred skončením priebežného termínu, nemôže mať nikto prístup k projektu. Ani po konzultácii s DG Budget, neexistuje žiadny iný možný výklad tohto ustanovenia.
Čo sa týka pracovného programu 2016/2017 ,,Prístup k rizikovému financovaniu“, súhlas programového výboru sa bude vyžadovať v polovici júla. Konečné znenie bude odsúhlasené v septembri 2015. Európska komisia predstavila program len ako prezentáciu, textové znenie ešte nie je dostupné. Diskusia sa odvíjala najmä kvôli návrhu EK financovať pomocou rizikového financovania zariadenia na infekčné choroby, ktoré by mali podporovať midcaps a MSP. Zároveň či takéto financovanie bude v súlade s politikou štátnej pomoci a podpornými programami COSME a ostatnými projektmi. EK chce prostredníctvom tohto nástroja podporiť MSP, najmä kvôli tomu, že MSP vôbec nepodnikajú v tejto oblasti a považuje sa to, za najriskantnejší spôsob podnikania. Toto bude financované v rámci návratnosti zo 7.RP a RSFF. 
Čo sa týka pracovného programu 2016/2017 ,,Inovácie v malých a stredných podnikoch MSP“, štruktúra a typy projektov sa nebudú podstatne odlišovať od pracovného programu 2014/2015. V dôsledku Junckerovho plánu a zníženie rozpočtu Horizontu 2020 o 3 miliardy celkovo, sa bude rozpočet znižovať o 1%. Medzi projektmi INNOSUP pribudne nová výzva na podporu národných kontaktných bodov v oblasti ,,Inovácie v malých a stredných podnikoch“. Z piliera ,,Vedúce postavenie priemyslu“ sa bude 7% poskytovať na podporu MSP a z piliera ,,Spoločenské výzvy“ to bude 5% z rozpočtu. Osobitná prezentácia sa týkala SME Led Pilot zameraná na tréning ,,Innovation management“ , ktorý by mal fungovať podobne ako EEN coaching services, len s tým rozdielom, že v tomto prípade sa nebudú vyberať skúsení finanční manažéri ale úspešní vedci (napr. ,,Made different, Go-Effizient, CETIM, MAS & Cambridge University (UK)“). Tieto súkromno-národné iniciatívy však neposkytujú služby vo všetkých oblastiach. Zároveň by sa mali zverejniť dva osobitné projekty -  SMEs for social innovation podľa vzoru innocentive, v ktorom verejnoprospešná inštitúcia zverejní na existujúcej platforme výzvu o vyriešenie konkrétneho spoločenského problému. 
Záver zasadnutia výboru odznela výrazná kritika voči EK, pretože EK poslala návrh programu len dva dni pred zasadnutím výboru a očakáva, že všetky námietky budú prejednávané písomne do mája, kedy bude ďalšie zasadnutie. Preto väčšina delegácií navrhla skoršie zasadnutie výboru než v máji. Väčšina delegácií zároveň požiadala EK o viac informácií o spôsobe výberu tzv. coachov a ich kvalifikáciu. Preto sa dohodlo, že do 6. marca by mal skončiť proces pripomienkovania pracovného programu a ďalšie zasadnutie by malo byť koncom marca alebo začiatkom apríla. 

5.  Odporúčané závery:
Priebežne informovať žiadateľov o zmenách a doplneniach v oblasti Inovácie v malých a stredných podnikoch a Prístup k financovaniu. 

6.   Prehľad prinesenej dokumentácie a miesto jej uloženia
Všetky prezentácie budú dostupné na špecializovanom webe CVTI SR a na požiadanie budú rozposlané žiadateľom.

7.   Osobitne vyhodnotený očakávaný prínos ZPC
Získané informácie budú použité pri konzultáciách s účastníkmi H2020 a zabezpečia úspešnú implementáciu projektov. 

8.    Spôsob zverejnenia výsledkov ZPC, prenos získaných informácií
Súhlasím zo zverejnením správy zo ZPC na webovej stránke.
Súhlasím so zverejnením správy na internete

Správu vypracoval: JUDr. Viera Petrášová		                  ......................................
Dátum: 23.2.2015
								
Správu schválil:  prof. RNDr. Ján TURŇA, CSc., generálny riaditeľ  ......................................